Keskustelu:Yleisurheilu kesäolympialaisissa 1920 – miesten maastojuoksun henkilökohtainen kilpailu

message: (Keskustelunavaus siirretty Vessixin keskustelusivulta)
Tämä olis varmaan parempi laittaa samaan artikkeliin joukkuekilpailun kanssa, kun kuitenkin on vain yhdestä juoksusta kyse, ja nimeksi vaikkapa Miesten maastojuoksu kesäolympialaisissa 1920. --Lax 26. marraskuuta 2011 kello 21.51 (EET)
replies: text: Näkyy kuitenkin olleen käytäntönä tehdä erilliset artikkelit vastaavissa tapauksissa.(Vessix 26. marraskuuta 2011 kello 22.15 (EET))
replies: text: :Voitko heittää jonkin esimerkin tuollaisesta tapauksesta. Vai viittaatko muunkielisiin wikeihin? Katsoin nyt pikaisesti vain fi-wikiä. Ja siis jonkun muun kuin sinun aloittamasi artikkelin, kun ei noita tunnu kovin moni muu tehneen. :) Mä lähtisin siitä, että jos joukkuekilpailun tulos on vain laskennallinen eli itse tapahtuma on sama kuin henkilökohtaisessa kisassa, niin artikkelit on parempi yhdistää. Jos ajatellaan, että artikkeliin tulee tulosten lisäksi tarkempien tapahtumien selostusta, niin joukkuekilpailuartikkeliin ei tuolloin riittäisi muuta tapahtumaa selostettavaksi kuin tuloslaskenta. Hyvänä esimerkkinä vaikkapa maastojuoksu Pariisissa 1924. Heikki Liimataisen taistelu oli ratkaisevaa nimen omaan joukkuekilpailun tulosten kannalta, mutta miksi se pitäisi hk. kisan artikkelista unohtaa, kun siinä kuitenkin olisi syytä selostaa armottomia olosuhteita, jotka johtivat Widen, kolmen suomalaisen, ym. keskeyttämiseen ja saivat Liimataisen puolikuoleman partaalle, ja kahdessa eri artikkelissahan ei samoja asioita kannata selostaa.  --Lax 27. marraskuuta 2011 kello 13.53 (EET)
replies: text: ::No joo, lähinnä olen katsonut mallia juuri noista muunkielisistä wikeistä. Huomaathan kuitenkin, että maastojuoksun joukkuekilpailu, niin laskennallinen juttu kuin onkin, ei ratkea suoraan henkilökohtaisen kilpailun sjoitusten perusteella, vaan sijoituksista poistetaan urheilijat, jotka eivät edusta mitään joukkuetta tai jäävät omassa joukkueessaan kolmen parhaan ulkopuolelle. Tästä johtuen en ole myöskään maininnut joukkueen jäseniksi niitä, joiden tulosta ei joukkuekilpailussa huomioida... Katso myös Miesten 300 metrin sotilaskiväärin joukkuekilpailu kesäolympialaisissa 1900. Kaikkiaan yhdestä joukkuesuorituksesta on saatu irti viisi erilaista kilpailua ja kaikista on myös erillinen artikkeli. Mielestäni näin on ihan hyvä olla, esim. jos jatkossa haluaa tehdä vaikkapa mallineen: 300 metrin sotilaskivääriammunta makuulta olympialaisissa. Esim. kyseisen Liimataisen taistelun liittäisin nimenomaan joukkuekilpailun artikkeliin. Jos haluaa välttämättä tehdä erikseen artikkelin yleensä maastojuoksusta olympiakisoissa 1920, niin mikäs siinä, mutta siihen mielestäni riittää mitalistit kustakin lajista ja stoori kilpailun kulusta, mutta pitkiä tulosluetteloja useammasta lajista ei mielestäni kannata samaan artikkeliin tunkea. Kun on jo olemassa Yleisurheilu kesäolympialaisissa 1920, joka sisältää myös maastojuoksun, niin en näe järkeväksi tehdä taas jostakin lajiryhmästä omaa artikkelia, vaan mieluummin erittelisin jokaisen mitalilajin erikseen, onpa niistä kilpailtu erikseen tai samassa yhteydessä. Tämä nyt vaan oma näkemys tähän asiaan (Vessix 27. marraskuuta 2011 kello 20.19 (EET))
replies: text: :::Joo, ammunta-artikkelista kieltämättä tulisi aika pitkä... Omaa näkemystäni minäkin tässä vain esittelen, eikä nykyinen ratkaisukaan minua ihan hirveästi häiritse, joten olkoon tässä vaiheessa näin, ellei muita näkemyksiä ilmaannu. --Lax 29. marraskuuta 2011 kello 13.21 (EET)
replies: text: ::::Niin, ehkäpä olisin tehnytkin mainitsemallasi tavalla, ellei minkäänlaista vertailupohjaa olisi ollut olemassa. Eräs mielenkiintoinen projekti oli Miesten voimistelu kesäolympialaisissa 1952 - pitäisi kai nimetä 12-otteluksi, mutta kun se sisältää käytännössä kaikkien miesten voimistelukilpailujen tulokset. Telinekohtaisiin artikkeleihin en jaksanut (katsonut tarpeelliseksi) lisätä koko tuloslistoja. (Vessix 29. marraskuuta 2011 kello 14.24 (EET))
thread_title:  Maastojuoksu 1920